Kolinda piše doktorat na temu koja je obranjena - u Ljubljani

Bernardka Prašnikar je 2014. obranila rad pod nazivom "Koncept odgovornosti za zaštitu i njegova upotreba na primjeru Libije". Naslov radnje Kolinde Grabar-Kitarović jest "Odgovornost za zaštitu (R2P): koncepti, izazovi, ograničenja i naučene lekcije (Libija)"

<p>Mentor na doktoratu <strong>Kolinde Grabar-Kitarović</strong>, profesor ljubljanskog Fakulteta za društvene znanosti <strong>Anton Grizold</strong>, prije četiri godine bio je mentor na izradi magistarskog rada gotovo istovjetnog naziva kao i doktorski rad Kolinde Grabar-Kitarović, piše u ponedjeljak <strong>Jutarnji list.</strong></p><p>Magistrica <strong>Bernardka Prašnikar</strong> na ljubljanskom je <strong>Fakultetu za društvene znanosti</strong> 2014. obranila magistarski rad pod nazivom <em>"Koncept odgovornosti za zaštitu i njegova upotreba na primjeru Libije"</em>. Naslov doktorske disertacije Kolinde Grabar-Kitarović jest <em>"Odgovornost za zaštitu (R2P): koncepti, izazovi, ograničenja i naučene lekcije (Libija)"</em>, piše Jutarnji list.</p><p>Za lakše razumijevanje teme magisterija Bernardke Prašnikar i doktorata Kolinde Grabar-Kitarović treba napomenuti da je R2P skraćenica engleskog izraza <strong>'Responsibility to protect'</strong>. Riječ je o konceptu koji je zamišljen kao savršeniji oblik onoga što smo prije poznavali pod nazivom 'međunarodna humanitarna intervencija'. Dakle, koncept R2P, tj. odgovornosti za zaštitu, daje pravo međunarodnoj zajednici intervenirati i vojnom silom radi preveniranja masovnih zločina nad civilnim stanovništvom u nekoj državi.</p><p>Sredinom ožujka Fakultetsko vijeće zagrebačkog Fakulteta političkih znanosti prihvatilo je izvještaj tročlanog Povjerenstva za ocjenu teme doktorskog rada Kolinde Grabar-Kitarović, a da bi izvještaj postao konačan, mora još proći potvrdu sveučilišnog Senata.</p><p><strong>U tročlanom povjerenstvu</strong> koje je pripremilo izvještaj o doktorskoj tezi Kolinde Grabar-Kitarović je dvoje profesora zagrebačkog Fakulteta političkih znanosti<strong> Siniša Tatalović i Lidija Kos Stanišić</strong> te <strong>Anton Grizold</strong>, kojeg je Grabar-Kitarović odabrala i za mentora pri izradi doktorata, s ljubljanskog fakulteta.</p><p>Velika većina članova Fakultetskog vijeća podržala je izvještaj tročlanog povjerenstva, a podršku su mu uskratila dvojica profesora <strong>Dejan Jović</strong> i docent <strong>Marko Grdešić</strong>. Ni Jović ni Grdešić, međutim, nisu bili raspoloženi za Jutarnji list komentirati razloge svojeg protivljenja i suzdržanosti.</p><p>- Jović nam je rekao da je to unutar sveučilišna stvar koju ne želi javno komentirati, a Grdešić nam nije želio reći ni toliko, navodi dnevnik.</p><p>U telefonskoj izjavi za Jutarnji list Grizold je kazao da su teme iz doktorskog i magistarskog rada slične, ali su istraživačke metode i pristup sasvim drukčiji.</p><p>Jutarnji navodi i da se nitko od troje članova Povjerenstva nije u svojoj akademskoj karijeri bavio političkim procesima i poviješću arapskih država sjevera Afrike, Arapskim proljećem pa ni Libijom.</p><p>Na pitanje vidi li u tome problem, Anton Grizold je odgovorio:</p><p>- Još od početka devedesetih s <strong>prof. Radovanom Vukadinovićem</strong> sa Fakulteta političkih znanosti pomagao sam razvijati studije međunarodnih odnosa, specijalizirao sam međunarodne odnose i pitanja međunarodne sigurnosti. Time se bavim 40 godina. Siniša Tatalović je također od devedesetih s profesorom Vukadinovićem radio na tim temama.</p>